Diari Oficial de la Generalitat Valenciana


Sumari del DOGV 9245, del 29-12-2021 (2021/12492)

Extracte de la Resolució de 22 de desembre de 2021, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen, meitjançant tramitació anticipada, les subvencions destinades al finançament de les inversions del component 23 «Noves polítiques públiques per a un mercat de treball dinàmic, resilient i inclusiu», inversió 4 «Nous Projectes territoriales per al reequilibri i l'equitat», línia d'inversión «Col·lectius vulnerables», dins del Pla de recuperació, transformació i resiliència per a persones desocupades de llarga durada, majors de 45 anys (CID 346).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9245

Data del DOGV
:   29-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12471


Data del document
:   22-12-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 22 de desembre de 2021, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen, meitjançant tramitació anticipada, les subvencions destinades al finançament de les inversions del component 23 «Noves polítiques públiques per a un mercat de treball dinàmic, resilient i inclusiu», inversió 4 «Nous Projectes territoriales per al reequilibri i l'equitat», línia d'inversión «Col·lectius vulnerables», dins del Pla de recuperació, transformació i resiliència per a persones desocupades de llarga durada, majors de 45 anys (CID 346). [2021/12624]  
BDNS (identif.): 602163.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/602163)  
  
Primer. Aprovació de la convocatòria i indicació de les bases reguladores de les subvencions  
Es convoquen, per a l'exercici 2022, dins del marc del Mecanisme de Recuperació i Resiliència, i del Pla de Recuperació, Transformació i Resiliència -col·lectius vulnerables-, objecte de finançament mitjançant els recursos financers derivats de l'Instrument Europeu de Recuperació (NextGenerationEU), un projecte de subvenció destinat a la realització de projectes integrals d'ocupació mitjançant la confecció d'itineraris individualitzats i personalitzats d'ocupació, per a persones desocupades de llarga duració majors de 45 anys inscrites com a demandants d'ocupació, en situació laboral de no ocupades, en els Espai Labora de la Comunitat Valenciana.  
  
Segon. Objecte  
La present resolució té per objecte establir les bases reguladores i la concessió de les subvencions per a finançar la inversió 4 «Nous projectes territorials per al reequilibri i l'equitat. Col·lectius vulnerables», que constitueix un projecte inclòs en el Component 23 «Noves polítiques públiques per a un mercat de treball dinàmic, resilient i inclusiu» del Pla de Recuperació, Transformació i Resiliència, aprovat per Acord del Consell de Ministres de 27 d'abril de 2021, i per la Decisió d'Execució del Consell relativa a l'aprovació de l'avaluació del pla de recuperació i resiliència d'Espanya (Council Implementing Decision CID), de 13 de juliol de 2021.  
Serà objecte de les subvencions regulades en la present resolució, promoure el desenvolupament de projectes integrals d'ocupació, a través de la realització d'itineraris individualitzats i personalitzats d'ocupació dirigits a col·lectius vulnerables amb especials dificultats d'accés al mercat de treball, concretament a les persones desocupades de llarga duració majors de 45 anys inscrites com a aturades en els Espai Labora de la Comunitat Valenciana, amb la finalitat d'afavorir la seua ocupabilitat, mitjançant accions d'informació, orientació, formació i acompanyament, o altres actuacions, proporcionant-los les eines necessàries per a la realització d'una cerca activa d'ocupació, de manera autònoma, així com la detecció i dinamització d'iniciatives d'autoocupació.  
  
  
Tercer. Persones participants  
Seran persones participants de les actuacions regulades en la convocatòria del punt resolutiu primer de la present resolució, les persones desocupades de llarga duració majors de 45 anys inscrites com a demandants d'ocupació, en situació de no ocupades, en els Espai LABORA de la Comunitat Valenciana, abans de l'inici de l'itinerari individualitzat i personalitzat d'ocupació.  
A l'efecte de la present resolució, es consideraran persones desocupades de llarga duració, aquelles que hagen romàs en situació de desocupació durant 12 mesos dins dels 18 mesos anteriors al moment en què inicien la seua participació en el projecte, havent estat inscrites com a demandants d'ocupació durant aqueix mateix període.  
  
Preferiblement el 55 % de les persones participants hauran de ser dones, llevat que no existisca un nombre de dones desocupades suficient en els corresponents Espai LABORA, amb els perfils requerits per l'entitat beneficiària.  
  
Quart. Entitats beneficiàries  
Podran ser beneficiàries de les ajudes les entitats locals, incloses les corporacions locals, els consells comarcals, mancomunitats o entitats territorials, així com els seus organismes autònoms i entitats amb competències en matèria de polítiques actives d'ocupació, desenvolupe local i promoció de l'ocupació, dependents o assimilades a aquelles, la titularitat dels quals corresponga íntegrament a aquestes entitats locals o les seues corporacions. Aquestes entitats estaran obligades a realitzar el projecte integral d'ocupació amb les persones pertanyents al col·lectiu vulnerable descrit en el punt resolutiu primer de la present resolució assegurant la finalització amb èxit, per part de les persones participants dels corresponents itineraris individualitzats i personalitzats d'ocupació.  
  
També podran ser beneficiaris els pactes territorials per a l'Ocupació i Desenvolupament local de la Comunitat Valenciana que estan reconeguts per la Generalitat Valenciana.  
Si l'entitat beneficiària és supramunicipal o es tracta d'un acord o pacte territorial, l'àmbit d'actuació de l'entitat serà la totalitat del territori que abasta.  
  
Cinqué. Quantia  
Aquestes subvencions es finançaran amb càrrec al capítol IV, codi de la línia S8968000 corresponent a fons MRR (C23.I4), del Subprograma 322.91, per a l'exercici 2022, per un import global màxim de 00.811.676 d'euros, del pressupost de despeses de Labora, Servei Valencià d'Ocupació i Formació amb fons transferits pel Servei Públic d'Ocupació Estatal, en el marc dels fons europeus procedents del Mecanisme de Recuperació i Resiliència i dins del Pla de Recuperació, Transformació i Resiliència.  
La quantia total màxima establida en la present convocatòria, donat el caràcter anticipat de la tramitació, té caràcter estimat fins a l'aprovació dels pressupostos de la Generalitat per a l'exercici de 2022. Per aquest motiu, l'emissió de les resolucions de concessió de subvencions queda condicionada a l'existència de crèdit adequat i suficient en la Llei de pressupostos de la Generalitat que resulte aprovada per al citat exercici econòmic.  
La dotació pressupostària de la present convocatòria es distribuirà territorialment per províncies, amb caràcter estimatiu, de manera proporcional al nombre de persones inscrites com a aturades en Labora. Per tot això, en l'annex I de la present resolució s'efectua la distribució provincial del crèdit.  
  
Sisé. Termini de presentació de sol·licituds  
El termini per a la presentació de les sol·licituds de subvenció serà des del dia 17 de gener fins al dia 4 de febrer de 2022, tots dos inclusivament, una vegada publicada la present resolució en el DOGV.  
  
València, 22 de desembre de 2021.- El conseller d'Economia Sostenible, Sectors Productius, Comerç i Treball: Rafael Climent González.